Premier League 2008/09

Premier League 2008/09 var den 17. sesongen av Premier League. Ligaen begynte lørdag 16. august og ble avslutta 24. mai 2009. Terminlista kom mandag 16. juni. Manchester United vant Premier League for tredje sesong på rad, klubbens ellevte Premier League-tittel og 18. ligatittel totalt. Newcastle United, Middlesbrough og West Bromwich Albion rykka ned.

Manchester United var regjerende mester, og de nyopprykkede lagene var West Bromwich Albion og Stoke City, som kom på henholdsvis 1.- og 2.-plass i Football League Championship 2007–2008. Hull City rykka opp etter å ha slått Bristol City i play-off-finalen på Wembley 24. mai 2008.

For første gang var det lov å ha syv innbyttere på benken i stedet for fem. Den tradisjonelle runden første nyttårsdag ble ikke spilt, da den kolliderte med FA-cupens tredje runde. Dermed ble det en runde mindre i de tradisjonelle jule- og nyttårsrundene.

Sesongens første kamp ble spilt lørdag 16. august 13:45 (norsk tid). Kampen var mellom Arsenal og nyopprykkede West Bromwich Albion. Kampen endte 1–0 til Arsenal etter at deres nye spiller Samir Nasri satte ballen i mål etter fire minutter. Det første hat-tricket gjorde Aston Villas Gabriel Agbonlahor i hjemmekampen mot Manchester City søndag 17. august.

Også denne sesongen ble svært jevn. Seriemesteren ble avgjort i nest siste runde og Manchester United trengte bare ett poeng på de to siste kampene for å sikre ligagullet foran Liverpool. Manchester United vant ligaen etter 0–0 mot Arsenal. United vant også den siste kampen mot Hull City.
Liverpool ble nummer to, fire poeng bak naboene fra Manchester. På tredjeplass kom Chelsea, tre poeng bak Liverpool. Disse tre lagene ble dermed kvalifisert for gruppespillet i Mesterligaen 2009/10.

Arsenal ble nummer fire og må spille kvalifisering (playoff) for en eventuell plass i Mesterligaen. Aston Villa så lenge ut til å klare en plass blant de fire øverste, men svake resultater i mars gjorde at Birmingham-klubben falt nedover tabellen og ble til slutt nummer seks. Everton ble nummer fem, og Aston Villa slo følge med Liverpool-laget til kvalifiseringsspill (playoff) i den nye Europaligaen.

Fulham og Tottenham kjempa om den siste plassen til Europaligaen, og avgjørelsen falt ikke før i siste runde. Fulham hadde det beste utgangspunktet med ei luke på to poeng til Tottenham. Begge lag tapte i siste runde, og Fulham tok plassen som gjorde at de fikk spille i Europa for aller første gang.

Nedrykksstriden ble heller ikke avgjort før siste runde. West Bromwich Albion hadde rykka ned i nest siste runde da de tapte hjemme mot Liverpool. De to siste plassene stod mellom Middlesbrough, Newcastle United, Hull City og Sunderland. Alle de fire lagene tapte sine kamper, og Middlesbrough og Newcastle ble lagene som rykka ned til slutt.

Nicolas Anelka ble toppscorer med 19 mål. Cristiano Ronaldo scoret 18 mål, mens Steven Gerrard scoret 16 mål denne sesongen.

Tabell

Statistikk

Mål
Sesongens første mål: Samir Nasri for Arsenal mot West Bromwich Albion, 3 minutter og 44 sekunder. (16. august 2008)
Sesongens siste mål: Kenwyne Jones for Sunderland mot Chelsea, 90 minutter. (24, mai 2009)
Raskeste mål i en kamp: 31 sekunder – Steve Sidwell for Aston Villa mot Everton (7. desember 2008)
Seneste mål i en kamp: 90+4 minutter og 56 sekunder – Carlton Cole for West Ham United mot Blackburn Rovers (30. august 2008)
Sesongen første selvmål: Robert Huth (Middlesbrough) for Tottenham, 90+2 minutter og 28 sekunder (16. august 2008)
Sesongens første og raskeste hat-trick: Gabriel Agbonlahor (Aston Villa) mot Manchester City (17. august 2008); 7 minutter og 3 sekunder.
Flest mål av en spiller i samme kamp: 4 mål – Andrei Arshavin (Arsenal) mot Liverpool, 36', 67', 70', 90' (21. april 2009)
Største seiersmargin: 6 mål – Manchester City 6–0 Portsmouth (21. september 2008)
Flest mål i en kamp: 8 mål
Arsenal 4–4 Tottenham Hotspur (29. oktober 2008)
Liverpool 4–4 Arsenal (21. april 2009)
Flest mål i en omgang: 7 mål – Liverpool – Arsenal (21. april 2009) 0–1 til pause, 4–4 til slutt
Flest mål i en omgang av et lag: 5 mål – Manchester United – Tottenham (25. april 2009) 0–2 til pause, 5–2 til slutt

Disiplin
Sesongens første gule kort: Samuel Ricketts for Hull City mot Fulham, 28 minutter og 6 sekunder (16. august 2008
Sesongens første røde kort: Mark Noble for West Ham United mot Manchester City, 37 minutter og 20 sekunder (24. august 2008)
Seneste kort gitt i en kamp: Michael Dawson (rødt) 90+8 minutter og 28 sekunder for Tottenham mot Stoke City (19. oktober 2008)
Flest gule kort i en kamp: 8 
Chelsea 1–1 Manchester United – 1 for Chelsea (John Obi Mikel) og 7 for Manchester United (Paul Scholes, Rio Ferdinand, Gary Neville, Dimitar Berbatov, Wayne Rooney, Patrice Evra & Cristiano Ronaldo) (21. september 2008)
Sunderland 1–1 Arsenal – 3 for Sunderland (Dean Whitehead, Kieran Richardson & Dwight Yorke) og 5 for Arsenal (Gaël Clichy, Kolo Touré, Alexandre Song, Nicklas Bendtner & Emmanuel Adebayor) (4. oktober 2008)
Aston Villa 2–2 Arsenal – 4 for Aston Villa (Gabriel Agbonlahor, Nigel Reo-Coker, Stiliyan Petrov & Gareth Barry) og 4 for Arsenal (Alexandre Song, Kolo Touré, Abou Diaby & Robin van Persie) (26. desember 2008)
Manchester United 3–0 Chelsea – 3 for Manchester United (Cristiano Ronaldo, Wayne Rooney & Park Ji-sung) og 5 for Chelsea (Frank Lampard, José Bosingwa, Ricardo Carvalho, John Terry & Juliano Belletti) (11. januar 2009)
Manchester City 1–0 Sunderland – 3 for Manchester City (Valeri Bojinov, Gelson Fernandes & Shaun Wright-Phillips) og 5 for Sunderland (Phil Bardsley, Calum Davenport, Grant Leadbitter, Andy Reid & Anton Ferdinand) (22. mars 2009)
Flest røde kort i en kamp: 3 – Manchester City 1–2 Tottenham Hotspur – 2 for Manchester City (Richard Dunne & Gelson Fernandes) og 1 for Tottenham Hotspur (Benoît Assou-Ekotto) (9. november 2008)

Diverse
Mest overtid: 11 minutter og 2 sekunder – Stoke City mot Tottenham (19. oktober 2008)

Lagstatistikk
Flest seire – Manchester United (28)
Færrest seire – Middlesbrough og Newcastle United (7)
Flest tap – West Bromwich Albion (22)
Færrest tap – Liverpool (2)
Flest scorede mål – Liverpool (77)
Færrest scorede mål – Middlesbrough (28)
Flest mål imot – West Bromwich Albion (67)
Færrest mål imot – Chelsea og Manchester United (24)

Hjemmebane
Flest seire – Manchester United (16)
Færrest seire – Hull City (3)
Flest tap – Hull City (11)
Færrest tap – Liverpool (0)
Flest scorede mål – Manchester United (43)
Færrest scorede mål – Middlesbrough og Wigan Athletic (17)
Flest mål imot – Hull City (36)
Færrest mål imot – Tottenham Hotspur (10)
|width="20"| 
|valign="top"|

Bortebane
Flest seire – Chelsea (14)
Færrest seire – West Bromwich Albion (1)
Flest tap – Middlesbrough (15)
Færrest tap – Liverpool (2)
Flest scorede mål – Arsenal (37)
Færrest scorede mål – West Bromwich Albion (10)
Flest mål imot – Stoke City (40)
Færrest mål imot – Manchester United (11)

Kamper uten mål imot
Flest kamper uten å slippe inn mål (clean sheet) – West Bromwich Albion (24)
Færrest kamper uten å slippe inn mål (clean sheet) – Hull City (6)

Stadioner

Dommere

Nye på lista var Stuart Attwell og Mike Jones. Barry Knight er ute.

Månedlige priser

Managere

Årets manager

Årets manager blir kåret av League Managers Association (LMA). Det er en organisasjon som representerer alle managerne i Premier League og Football League.

 David Moyes, Everton

Spillere

Årets spiller

Professional Footballers' Association Players' Player of the Year, ofte bare kalt PFA Players' Player of the Year eller bare Player of the Year, er en kåring som blir foretatt etter at alle medlemmene i spillerforeninga (PFA) stemmer på to spillere hver. En liste over de nominerte kommer i april. Vinneren blir presentert på en galla i London noen dager senere.

Vinner:  Ryan Giggs, Manchester United

Football Writers' Association Footballer of the Year blir utdelt årlig til den beste fotballspiller i England ifølge fotballjournalistene. Dette er en av de to mest prestisjefylte prisene som en fotballspiller i England kan motta. Den andre er PFA Players' Player of the Year. Prisen har vært utdelt siden 1948.

Vinner:  Steven Gerrard, Liverpool

Årets unge spiller

PFA Young Player of the Year er en pris som gis til årets beste unge spiller i FA Premier League. PFA (Professional Players Association) arrangerer avstemningen, og kun medlemmene kan stemme. Alle spillerne i de engelske ligaene, uavhengig av nasjonalitet og som er under 23 år, kan vinne prisen. Prisen deles ut i april/mai hver sesong, og er den mest prestisjefulle prisen en ung fotballspiller kan motta i engelsk fotball.

Vinner:  Ashley Young, Aston Villa

Barclays Premier League pris for rekorder

 Aston Villa-keeper Brad Friedel vant prisen etter å ha spilt 167 kamper på rad den 5. desember 2008.
 Manchester United-keeper Edwin van der Sar vant prisen etter å ha slått rekorden for antall minutter uten å slippe inn mål. Han hold nullen i 11 kamper på rad, fra Stoke 15. november 2008 til West Bromwich 27. januar 2009.
 Portsmouth-keeper David James vant prisen etter å ha spilt flest kamper i Premier League gjennom tidene med 536 kamper. Prisen ble gitt 14. februar 2009.

Barclays pris for god sportsånd

 Roy Hodgson, Fulham.

Barclays sesongens spiller

 Nemanja Vidić, Manchester United. Første gang Vidic vant prisen.

Barclays sesongens manager

 Alex Ferguson, Manchester United. Åttende gang Ferguson vinner prisen.

Årets lag

Professional Footballers' Association (PFA) valgte ut dette laget som årets lag i Premier League:

Keeper: Edwin van der Sar (Manchester United)
Forsvar: Glen Johnson (Liverpool), Rio Ferdinand, Nemanja Vidic og Patrice Evra (FC)
Midtbane: Steven Gerrard (Liverpool), Cristiano Ronaldo og Ryan Giggs (begge Manchester United), Ashley Young (Aston Villa)
Angrep: Nicolas Anelka (Chelsea) og Fernando Torres (Liverpool)

Toppscorere

Resultater
Hjemmekamper vannrett
Bortekamper loddrett

Kampoppsett

Alle kamptidspunkter i denne artikkelen + undersidene om serierundene er lokale tider.

August

September

6. serierunde

Oktober

November

Play-off

Referanser

Kilder

 ESPN Soccernet
 BBC Premier League
 Premier Leagues offisielle side
 Soccerbase
 PGMOLs (dommernes) offisielle side

FA Premier League-sesonger
Fotball i 2008
Fotball i 2009
Sport i England i 2008
Sport i England i 2009